පුත්තලම සිට මන්නාරම හරහා කන්කසන්තුරේ දක්වා වෙරළට ඔබ්බෙන් වන මුහුදු ප්‍රදේශවල අද (18) සුළගේ වේගය පැයට කි‍ලෝමීටර් 50 දක්වා වන බවත්ඒ නිසා එම මුහුදු ප්‍රදේශ තරමක් රළු බවත් කාලගුණ විද්‍යා දෙපාර්තමේන්තුව අනතුරු අගවයි.දිවයින අවට මුහුදු ප්‍රදේශයේ වැසි තත්වය අඩුවන තත්වයක් පවතින අද දිනයේ කන්කසන්තුරේ ත්‍රිකුණාමලය හරහා පොතුවිල් දක්වා වන මුහුදු ප්‍රදේශයේ ස්ථාන කිහිපයක වැසි හටගනු ඇති බවත් කාලගුණ විද්‍යා දෙ පාර්තමේන්තුව කියයි.සුළං ඊසාන දිශාවෙන් හමන බවත් එම මුහුදු ප්‍රදේශයේ සුළගේ වේගය පැයට කිලෝමීටර් 40ක් බවද කාලගුණ විද්‍යා දෙපාර්තමේන්තුව දන්වා සිටී.ඉදිරි දින කිහිපයේ දිව‍යිනේ වැසි අඩුවන තත්වයක් පෙන්නුම් කරන බවත් කියන කාලගුණ විද්‍යා දෙපාර්තමේන්තුව අද පෙරවරුවේ උතුරු මැද ,නැගෙනහිර, ඌව පළාත්වල වැසි ස්වල්ප වශයෙන් ඇතිවන බවද සවස සබරගමුව හා මධ්‍යම පළාත්වල තැනින් තැන වැසි වර්ධනය වන බවත් පසුව එම වැසි බස්නාහිර නිරිත දිග වෙරළබඩ ප්‍රදේශ දක්වා පැතිරයන බවද කාලගුණ විද්‍යාඥ චන්න රොද්‍රිගු මහතා පවසයි..